Долбоор

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ**

**Кыргыз Республикасынын Өкмөтүнүн 2014-жылдын 3-июнундагы № 303 «Аткаруу бийлигинин органдары, алардын түзүмдүк бөлүнүштөрү жана ведомстволук мекемелери тарабынан жеке жана юридикалык жактарга берилүүчү мамлекеттик кызмат көрсөтүүлөрдүн стандарттарын бекитүү жөнүндө» токтомуна өзгөртүүлөрдү**

**киргизүү тууралуу**

Жарандарга жана юридикалык жактарга берилүүчү мамлекеттик кызмат көрсөтүүлөрдүн сапатын жана жеткиликтүүлүгүн жогорулатуу максатында, «Кыргыз Республикасынын Өкмөтү жөнүндө» Кыргыз Республикасынын конституциялык Мыйзамынын 10 жана 17-беренелерине ылайык Кыргыз Республикасынын Өкмөтү токтом кылат:

1. Кыргыз Республикасынын Өкмөтүнүн токтомуна ушул токтомго тиркемеге ылайык өзгөртүүлөр киргизилсин.

2. Кыргыз Республикасынын Саламаттык сактоо жана социалдык өнүктүрүү министрлиги өзүнүн чечимдерин ушул токтомго ылайык келтирсин.

3. Бул токтомдун аткарылышын контролдоо Кыргыз Республикасынын Президентинин Администрациясынын саламаттык сактоо жана социалдык коргоо бөлүмүнө жүктөлсүн.

4. Бул токтом расмий жарыяланган күндөн тартып он беш күндөн киийн күчүнө кирет.

**Кыргыз Республикасынын**

**Министрлер Кабинетинин**

**Төрагасы У.А.Марипов**

Тиркеме

**Кыргыз Республикасынын Өкмөтүнүн 2014-жылдын**

**3-июнундагы № 303 «Аткаруу бийлигинин органдары, алардын түзүмдүк бөлүнүштөрү жана ведомстволук мекемелери тарабынан жеке жана юридикалык жактарга берилүүчү мамлекеттик кызмат көрсөтүүлөрдүн стандарттарын бекитүү жөнүндө» токтомуна**

**ӨЗГӨРТҮҮЛӨР**

Кыргыз Республикасынын Өкмөтүнүн 2014-жылдын 3-июнундагы №303 «Аткаруу бийлигинин органдары, алардын түзүмдүк бөлүнүштөрү жана ведомстволук мекемелери тарабынан жеке жана юридикалык жактарга берилүүчү мамлекеттик кызмат көрсөтүүлөрдүн стандарттарын бекитүү жөнүндө» токтому менен бекитилген Аткаруу бийлигинин органдары, алардын түзүмдүк бөлүнүштөрү жана ведомстволук мекемелери тарабынан жеке жана юридикалык жактарга берилүүчү мамлекеттик кызмат көрсөтүүлөрдүн стандарттарына төмөнкүдөй өзгөртүүлөр киргизилсин:

- III бөлүмдүн 1-главасында:

-1-пункттун 2-графасында «Милдеттүү медициналык камсыздандыруу» деген сөздөрдүн алдына «милдеттүү медициналык камсыздандырууга өз алдынча төгүм төлөгөн адамдар үчүн» деген сөздөр менен толукталсын;

- 2-пункт төмөнкү редакцияда баяндалсын:

«

|  |  |  |
| --- | --- | --- |
| 2 | Кызматтарды көрсөткөн мамлекеттик органдын (мекеменин) толук аталышы | Жарандарды базалык мамлекеттик жана милдеттүү медициналык камсыздандыруу жаатындагы мамлекеттик саясатты ишке ашыруучу Кыргыз Республикасынын Саламаттык сактоо жана социалдык өнүктүрүү министрлигине караштуу мамлекеттик мекеме (мындан ары - медициналык камсыздандыруу жаатындагы мамлекеттик мекеме) жана анын аймактык башкармалыктары (мындан ары - медициналык камсыздандыруу жаатындагы мамлекеттик мекеменин аймактык башкармалыктары).  Аймактык органдардын тизмеси кызмат көрсөтүү стандарттары менен кошо медициналык камсыздандыруу жаатындагы мамлекеттик мекеменин сайтында жайгаштырылат |

».;

- 5-пункттун 2-графасынын экинчи абзацы төмөнкүдөй редакцияда баяндалсын:

« ММК полиси чектелген мөөнөткө жана акы төлөнүүчү негизде берилет:

- Кыргыз Республикасынын жарандары үчүн - 12 календардык ай;

- Кыргыз Республикасынын аймагында туруктуу жашаган чет өлкөлүк жарандар жана жарандыгы жок адамдар үчүн - 6 же 12 календардык ай».;

- 6-пункттун 2-графасында:

биринчи абзацта «медициналык камсыздандыруу жаатындагы ыйгарым укуктуу мамлекеттик органдын аймактык башкармалыгына же жашаган (катталган) жери боюнча биринчи деңгээлдеги саламаттык сактоо уюмдарына (мындан ары - ҮМБ/ҮДТ)» деген сөздөр «медициналык камсыздандыруу жаатындагы мамлекеттик мекеменин аймактык башкармалыктарына же Бирдиктүү төлөөчү системасында иштеген саламаттык сактоо уюмдарына (мындан ары - саламаттык сактоо уюмдары)» деген сөздөргө алмаштырылсын;

алтынчы абзацта «медициналык камсыздандыруу жаатындагы ыйгарым укуктуу мамлекеттик органдын аймактык башкармалыктарында жана ҮДБ/ҮДТларда» деген сөздөр «медициналык камсыздандыруу жаатындагы мамлекеттик мекеменин аймактык башкармалыктарында же саламаттык сактоо уюмдарында» деген сөздөргө алмаштырылсын;

- 7-пункттун 2-графасынын үчүнчү абзацында «15» саны «5» санына алмаштырылсын;

-8-пункттун 2-графасы төмөнкү редакцияда баяндалсын:

«Мамлекеттик кызмат көрсөтүү жөнүндө маалыматты жаран төмөнкү жерлерден ала алат:

- медициналык камсыздандыруу жаатындагы мамлекеттик мекеменин медициналык камсыздандыруу программаларын ишке ашыруу башкармалыгынан төмөнкү дарек боюнча: 720040, Бишкек шаары, Чүй көчөсү, 122;

- иштөө убактысы: дүйшөмбү-жума күндөрү саат 9.00дөн 18-00гө чейин, түшкү тыныгуу саат 12-30дан 13-30га чейин.;

- медициналык камсыздандыруу жаатындагы мамлекеттик мекеменин аймактык башкармалыктарында;

- саламаттык сактоо уюмдарында;

- Электрондук кызматтардын мамлекеттик порталынан.

Медициналык камсыздандыруу жаатындагы мамлекеттик мекеменин аймактык башкармалыктарынын тизмеси (кызмат көрсөтүүнүн стандарты менен кошо медициналык камсыздандыруу жаатындагы мамлекеттик мекеменин сайтында, такталарында жайгаштырылат).

Жарандар үчүн мамлекеттик кызмат көрсөтүү жөнүндө маалымат төмөнкү түрдө берилет:

- жазуу жүзүндө;

- оозеки түрдө (телефон боюнча, адис менен жеке байланыш түзүүдө);

- электрондук форматта (ММК полиси жана жол-жобосу, аны алууга акы төлөө жөнүндө маалымат, «суроолор-жооптор» медициналык камсыздандыруу жаатындагы мамлекеттик мекеменин сайтында - www.foms.kg);

- маалымат такталарында;

- маалыматтык материалдарда (мамлекеттик жана расмий тилдердеги брошюралар, буклеттер).

ММК полисин алуу үчүн арыздардын үлгүлөрү жана Кыргыз Республикасынын жарандарын медициналык-санитардык жардам менен камсыз кылуу боюнча мамлекеттик кепилдиктер программасы жана Амбулаториялык деңгээлде дары-дармек менен камсыз кылуунун кошумча программа боюнча саламаттык сактоо уюмдарында медициналык кызмат алуу жөнүндө маалымат медициналык камсыздандыруу жаатындагы мамлекеттик мекеменин аймактык башкармалыктарындагы, саламаттык сактоо уюмдарындагы маалымат такталарында көрсөтүлгөн.».;

- 9-пункттун 2-графасында:

төртүнчү абзацта «ыйгарым укуктуу мамлекеттик органдын» деген сөздөр «мамлекеттик мекеменин» деген сөздөргө алмаштырылсын;

алтынчы абзац төмөнкүдөй редакцияда баяндалсын:

«- медициналык камсыздандыруу жаатындагы мамлекеттик мекеменин жана анын аймактык башкармалыктарынын «ишеним телефондору» боюнча»;

жетинчи абзац төмөнкү редакцияда баяндалсын:

«- медициналык камсыздандыруу жаатындагы мамлекеттик мекеменин жана анын аймактык башкармалыктарынын коомдук кабылдамаларында;»;

төмөнкү мазмундагы тогузунчу абзац менен толукталсын:

«- Электрондук кызматтардын мамлекеттик порталында».

- 10-пункттун 2-графасында:

биринчи абзац төмөнкүдөй редакцияда баяндалсын:

«Медициналык камсыздандыруу жаатындагы мамлекеттик мекеменин бардык аймактык башкармалыктарында жана саламаттык сактоо уюмдарында ММК полисин берүүгө жооптуу кызматкер болот.».;

экинчи абзацта «ыйгарым укуктуу мамлекеттик органдын» деген сөздөр «мамлекеттик мекеменин» деген сөздөргө алмаштырылсын;

үчүнчү абзацта «Мамлекеттик кызмат жөнүндө» деген сөздөр «Мамлекеттик жарандык кызмат жана муниципалдык кызмат жөнүндө» деген сөздөргө алмаштырылсын.

- 11-пункттун 2-графасында «ыйгарым укуктуу мамлекеттик орган» деген сөздөр «мамлекеттик мекеме» деген сөздөргө алмаштырылсын.

- 12-пункттун 2-графасында:

биринчи абзацта «төлөгөндүгү тууралуу квитанцияны бериши керек» деген сөздөр «төлөшү керек» деген сөздөргө алмаштырылсын;

үчүнчү абзац күчүн жоготту деп табылсын;

бешинчи абзац төмөнкүдөй редакцияда баяндалсын:

«Юридикалык уюмдар медициналык камсыздандыруу жаатындагы мамлекеттик мекеме менен түзүлгөн келишимдин жана аты-жөнү жазылган тизменин негизинде өздүгүн тастыктаган документтери жок жарандардын категориялары үчүн милдеттүү медициналык камсыздандыруу полистерин сатып ала алышат.».

- 13-пункт төмөнкүдөй редакцияда баяндалсын:

«

|  |  |  |
| --- | --- | --- |
| 13 | Мамлекеттик кызмат көрсөтүүнүн наркы | Мамлекеттик кызмат акысыз көрсөтүлөт |

».

15-пункт төмөнкүдөй редакцияда баяндалсын:

«

|  |  |  |
| --- | --- | --- |
| 15 | Электрондук форматта кызмат көрсөтүү | Электрондук форматта кызмат Электрондук кызматтардын мамлекеттик порталы аркылуу «суроо-жооп» режиминде көрсөтүлөт. Кызматты алуу үчүн арыз ээси portal.tunduk.kg порталына катталышы керек. Алынган билдирүүнү басып чыгарууга болот.  Кызматты алуу үчүн төмөнкүлөр керек: 1. portal.tunduk.kg сайтына кирүү; 2. 2017-жылдагы ID-картаны же булутка негизделген электрондук кол тамганы колдонуу мүмкүн болгон каттоо жок болгондо, каттоодон өтүү керек; 3. тиешелүү кызматты табуу керек; 4. суроо түзүү үчүн, «жөнөтүү» баскычын басуу керек. 5. киргизилген суроо-талап дароо иштелип чыгат, кызмат көрсөтүүчүнүн маалымат системасына жөнөтүлөт жана маалымат документи көчүрмө түрүндө берилет».  Онлайн интерактивдүүлүк этапы -5 (кызмат толугу менен автоматташтырылган жана арыз ээси өзүнүн маалыматын жана маалыматын тастыктаган ар кандай документтерди берүүгө милдеттүү эмес. Бул маалыматтар башка органдардын маалымат системаларынан электрондук арыз тапшырууда автоматтык түрдө түзүлөт).  Мамлекеттик кызматты керектөөчүлөр өзүлөрүнүн суроолору менен медициналык камсыздандыруу жаатындагы мамлекеттик мекеменин шыр байланыш кызматына 113 номери аркылуу телефон чалып кайрылууда жооп катары маалымат алышат. |

».

- 16-пунктта:

Биринчи абзацта «Кызмат көрсөтүүдөн төмөнкү учурларда баш тартылышы мүмкүн» деген сөздөр «Кызмат көрсөтүүдөн баш тартууга төмөнкүлөр негиз болушу мүмкүн» деген сөздөргө алмаштырылсын;

2-графанын бешинчи абзацы төмөнкүдөй редакцияда баяндалсын:

«- ММК полиси үчүн акы төлөнбөгөн учурда;».

- 17-пункттун 2-графасында:

биринчи абзацта «ыйгарым укуктуу мамлекеттик орган» деген сөздөр «медициналык камсыздандыруу жаатындагы мамлекеттик мекеме» деген сөздөргө алмаштырылсын;

бешинчи абзац төмөнкүдөй редакцияда баяндалсын:

«Даттанууну жана дооматты кароо медициналык камсыздандыруу жаатындагы мамлекеттик мекеме жана анын аймактык башкармалыктары тарабынан белгиленген тартипте ишке ашырылат.»;

алтынчы абзацта «14» деген сандан кийин «жумуш» деген сөз менен толукталсын;

жетинчи абзацта «ыйгарым укуктуу мамлекеттик органдын» деген сөздөр «мамлекеттик мекеменин» деген сөздөргө алмаштырылсын;

сегизинчи абзац төмөнкүдөй редакцияда баяндалсын:

«Медициналык камсыздандыруу жаатындагы мамлекеттик мекеменин аймактык башкармалыгы тарабынан кабыл алынган чечимге макул болбогон учурда, алуучу жогору турган инстанцияга - медициналык камсыздандыруу жаатындагы мамлекеттик мекемеге кайра даттанууга укуктуу.»;

тогузунчу абзацта «ыйгарым укуктуу мамлекеттик органдын» деген сөздөр «мамлекеттик мекеменин» деген сөздөргө алмаштырылсын.

- III бөлүмдүн 1-главасы төмөнкү мазмундагы 18-пункт менен толукталсын:

«

|  |  |  |
| --- | --- | --- |
| 18 | Мамлекеттик кызмат көрсөтүүнүн стандартын кайра карап чыгуунун мезгилдүүлүгү | Мамлекеттик кызмат көрсөтүүнүн стандарты үч жылда бир жолудан кем эмес үзгүлтүксүз каралып турууга тийиш |

».